ms id de en zh ta ms ja pt id en zh ta ms en ms en id en id en id en ms en ms en id en ms en id en id en ms en id en ms en id en ms en ms en ms en id en ms en ms en zh en en en en en zh en zh zh ta ms ms en id es en en
Ketua Menteri seru rakyat sematkan semangat cintakan negara, kekal harmoni pelbagai kaum | Buletin Mutiara
TANJUNG BUNGA – Semangat cintakan negara perlu sentiasa disematkan dalam setiap jiwa rakyat Malaysia demi mengekalkan keharmonian, rasa saling mengasihi dan bersatu hati dalam kalangan rakyat yang berlainan kaum, agama dan latar belakang.
Ketua Menteri, Y.A.B Tuan Chow Kon Yeow berkata, salah satunya adalah dengan mengibarkan Jalur Gemilang yang menjadi simbol semangat cinta terhadap negara.
Tidak kira walaupun di mana kita berada, perasaan bangga dengan mengibarkan bendera negara perlu ada dalam diri kita kerana ia adalah nilai yang mampu membangkitkan semangat patriotisme.
“Oleh itu, saya menyeru seluruh rakyat negeri Pulau Pinang, sahutlah seruan kerajaan dengan mengibarkan Jalur Gemilang dengan penuh rasa bangga, tertib dan hormat,” ujarnya.
KETUA Menteri turut mengibarkan Jalur Gemilang mengiringi persembahan koir pada majlis berkaitan di sini.
Beliau berkata demikian ketika hadir menyempurnakan Pelancaran Bulan Kebangsaan dan Kibar Jalur Gemilang Peringkat Negeri Pulau Pinang 2022 yang diadakan di Straits Quay dekat sini pada 8 Ogos 2022.
Mengulas lanjut, Kon Yeow yang juga Exco Komunikasi memaklumkan bahawa setelah dua tahun tidak dapat meraikan Bulan Kebangsaan akibat pandemik COVID-19, hari ini ia dapat diraikan semula.
“Selari dengan semangat cintakan negara, cintakan negeri kita,  Kempen ❤️PENANG (LovePENANG) yang telah dilancarkan dan Bulan Kebangsaan ini, ia merupakan platform yang amat baik untuk merealisasikan misi serta matlamat menyemai semangat patriotik ini.
Diharap dengan lembaran baharu dalam Kempen ❤️ PENANG, ia dapat menyemarakkan lagi semangat rakyat Pulau Pinang terutama pasca pandemik COVID-19 ini.
“Oleh itu, segala pengisian dan intipati sepanjang Bulan Kebangsaan ini juga memainkan peranan penting dalam menyampaikan mesej jelas untuk membangkitkan semangat patriotisme dalam sanubari rakyat,” jelasnya.
Tambah Kon Yeow, selain melibatkan jabatan dan agensi kerajaan dalam sambutan Bulan Kemerdekaan ini, penglibatan badan bukan kerajaan (NGO), Majlis Pengurusan Komuniti Kampung (MPKK), Persatuan-persatuan Penduduk dan komuniti setempat juga amat digalakkan dalam menjayakan matlamat perpaduan serta semangat patriotisme.
“Terutamanya dalam era pasca pandemik ini, semuanya perlu bangkit semula sama ada dari segi ekonomi seperti pendapatan, peluang pekerjaan serta kegiatan sosial serta keagamaan.
“Oleh itu, bersama-sama kita raikan Bulan Kebangsaan, dan kibarkan Jalur Gemilang bagi menangani cabaran yang dihadapi sebelum ini,” serunya.
Majlis Pelancaran Bulan Kebangsaan dan Kibar Jalur Gemilang Peringkat Negeri Pulau Pinang 2022 adalah hasil kolaborasi dan komitmen Pejabat Setiausaha Kerajaan Negeri Pulau Pinang, Jabatan Penerangan Malaysia (Negeri Pulau Pinang) serta jabatan-jabatan, agensi-agensi Persekutuan serta Negeri berkaitan.
Hadir sama, barisan Exco Kerajaan Negeri, Penasihat Undang-Undang Negeri, Dato’ Norazmi Mohd. Narawi; Timbalan Setiausaha Kerajaan Negeri (Pembangunan), Dato’ Mohd. Zakuan Zakaria; Timbalan Setiausaha Kerajaan Negeri (Pengurusan), Dato’ Ahmad Rizal Mohd. Hanapiah; barisan Ahli Dewan Undangan Negeri (ADUN) dan Ahli-Ahli Parlimen.
Turut serta, Konsul-Konsul Jeneral; Konsul-Konsul Kehormat; Ahli-Ahli Majlis Pihak Berkuasa Tempatan, wakil-wakil jabatan dan agensi berkaitan.
KETUA Menteri bersama-sama dif kehormat lain menyempurnakan pelepasan konvoi Merdeka yang terdiri daripada kenderaan pelbagai jabatan dan motosikal berkuasa tinggi.
Terdahulu, majlis dimulakan dengan perarakan masuk Jalur Gemilang disusuli oleh persembahan koir dari Perbadanan Perpustakaan Awam Negeri Pulau Pinang sebelum diteruskan dengan upacara menyempurnakan gimik pelancaran dan penyerahan lebih 1,000 unit Jalur Gemilang pelbagai saiz kepada pengarah serta wakil jabatan dan agensi berkaitan oleh Ketua Menteri.
Usai itu, Kon Yeow turut menyempurnakan pelepasan konvoi yang disertai oleh pelbagai jabatan dan agensi berkaitan.
Oleh : AINUL WARDAH SOHILLI Gambar : MUHAMAD AMIR IRSYAD OMAR
Fly Jalur Gemilang with pride and respect, says CM Chow
Like Our Facebook Page
Posted on September 29, 2022September 29, 2022
瑞典工业化建筑系统公司Scandinavian IBS(SIBS)位于威中槟城科学园的第2座工厂竣工,并于今午盛大开幕. 槟州贸易与工业及企业发展委员会主席拿督阿都哈林周四在仪式上表示,很高兴见到SIBS在此进一步扩张,建设第2座厂房. 他相信如是扩展计划不仅会带来投资,加强社会经济,同时也可增加就业机会,并为本地人才提供提升技能的机会. 他续说,如是投资将可刺激本地商业,从而透过维持和加强本地供应链,为槟州经济做出贡献. 出席者尚有瑞典驻马大使约阿希姆·伯格斯特伦,SIBS集团联合创办人帕,马来西亚投资发展局(MIDA)执行董事娜姬哈等. SIBS集团董事经理艾利克则说,第1厂于约3年前开幕,至今已成功制造与组装2000公寓,并从第1厂的运营吸取经验,以建设第2厂.
ஸ்ரீ மகா மாரியம்மன் ஆலயத்தில் நவராத்திரி திருவிழா விமரிசையாகக் கொண்டாடப்படுகிறது
Persekitaran yang selamat teras utama MBSP dalam Bajet 2023
Wujudkan platform dalam talian agar proses permohonan lesen pelelong awam lebih lancar
Self-taught deaf artist strives for success
Buletin Mutiara (Download / Muat Turun)
Copyrights © 2021 Buletin Mutiara. All Rights Reserved.